
Posto nisam se prije obracala vjeri nego onako “usput” kupila savjete nasih zena, nisam ni znala kako treba oko novorodencada. Kada sam sina (prvo dijete) rodila, mali mi je do skoro plakao, kenkao, nanerviran bio. S njim smo prosli veoma tezak period, nije vjeruj te pet minuta proslo da je bilo u njima dvije minute tisine, dan i noc smo oko njega patili. Te je imao grceve u stomaku, pa zubi, pa ljubomora zbog sestre sto je ove godine dobio. Sa samo 2 mjeseca bio je drugi put u bolnici, taj put je bio pravo bolestan, imao je 40,2 temperaturu, doktori su ga pregledali svako malo i krv mu vadili ali nisu znali sta mu je i na kraju ga jakim antibiotikom “ljecili” jer nista protiv temperature i proljeva nije pomoglo, danima je imao neprestajno tako visoku temperaturu. uh, da me nije bilo strah Allaha dz.s. i njegove kazne i sebe i djete bi ubila.


Toliko sam ga zeljelja a na kraju tako smo patili i mi i on. Kada se rodio dobila sam od snahe u marami svezano slijecece: ogledalce, makazice, cesalj, ostatak pupka od njenog djeteta i hamajlijicu kao onaj znak jedno oko (protiv uroka) koje mi je rekla da je dobila od neke tetke i da stavim bebi nad glavu u krevetac. Tako sam ucinila iza naporne svadje s mojom mamom jer ona u te stvari (saljevanje strave, utorak nije dan za rad itd.) vjeruje. Sada kako sam citala vise o Islamu i kako sam pocela prevod od Kuran-a da citam stidim se i strah me sto sam to stavljala djetetu, jer mislim da nam nije pomoglo, cak naprotiv, sta vi kazete?


* 
* 
* 
* 
* 
* 
* 

 
liječenje novorodjenčeta hamajlijama

Da dijete plače, kenjka, da je nervozno, dosadno, slomi preko noći a i preko dana, stalno se budi i još više od toga je sasvim normalno. To ne zna samo onaj ko nema djece. Sve te stvari ne moraju i u većini slučajeva i nisu u vezi sa sihrom, urokom, džinima i slično. Međutim, kod nas je uobičajeno da se svaka dječija nervoza s tim povezuje, pa se onda radi svašta da bi se to kao izliječilo. Istina je da se često desi da šejtani uznemiravaju djeci jer tako uznemiravaju i roditelje, međutim lijek protiv toga nisu zapisi, saljevanje strava, stavljanje nekakvih ***[hamajlija](https://pitajucene.com/search/hamajlij/questions/ "Pretraži pitanja o hamajlijama")***, talismana, mašica, šibica, tisovine i sličnih da nije žalosno smiješnih stvari. Sve ovo nema nikakve osnove u Islamu, ***[Islam](https://pitajucene.com/search/islam/questions/ "Pretraži pitanja o Islamu")*** je čist od toga. Te stvari samo štete i mame džine i šejtane da uznemiravaju dijete. Sve što imaš kod djeci od tih stvari odmah baci bismiletom u vatru i riješi se toga. ***[Mustehab](https://pitajucene.com/search/Mustehab/answers/ "Pretraži odgovore za Mustehab")*** je da djeci učiš vjerodostojne ***[dove](https://pitajucene.com/search/dove/questions/ "Pretraži pitanja o dove")*** koje se prenose da ih ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, svojim unucima i preporučio muslimanima da ih uče svojoj djeci. Možeš ih naći u knjizi “Hisnul muslim” (Zaštita svakog muslimana), prevedena je na bosanski jezik koja je najbolja i najvjerodostojnija knjižica iz oblasti ***[dova](https://pitajucene.com/search/dova/questions/ "Pretraži pitanja o dovama")*** i zikrova.


Odgovorio na pitanje:  

Mr.***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***


